‎UN SERIAL DOCUMENTAR NETFLIX
‎El e Chico și are o săptămână.
‎E cel mai nou membru ‎al familiei sale de 30 de maimuțe-capucin.
‎Toți vor să-l cunoască.
‎Chico atrage atenția.
‎Dar în curând va avea o problemă.
‎Acest răsfăț nu va dura o veșnicie.
‎În ciuda apropierii lor, ‎familia lui practică iubirea dură,
‎iar competiția poate fi acerbă.
‎În curând, Chico își va găsi propriul loc
‎în această comunitate haotică.
‎Când te naști într-o familie mare,
‎uneori trebuie să lupți ‎ca să te încadrezi.
‎FAMILII MARI
‎Având acum trei luni, ‎atracția lui Chico a pălit
‎și nu mai e copilul familiei.
‎Până acum, ‎a fost lipit de mama lui 24 de ore pe zi,
‎dar e timpul să-și facă prieteni.
‎Și pe bună dreptate!
‎Prietenia oferă întăriri ‎în timpul certurilor familiale.
‎Există și avantajul ‎tratamentelor spa zilnice.
‎Nu există lipsă de prieteni ‎într-o familie mare.
‎Dar pentru Chico, ‎locul de joacă al școlii e intimidant.
‎Are emoții de prima zi.
‎Poate să înceapă cu o față prietenoasă.
‎Ce-ar fi cu mătușa lui?
‎Nu e interesat.
‎Nici verii lui adolescenți nu vor ‎ca un bebeluș să le strice stilul.
‎Toată respingerea asta doare.
‎Nimeni nu vrea să aibă de-a face cu el.
‎Dar Chico nu e singurul străin care ‎se străduiește să găsească un prieten.
‎Un singuratic din trupă.
‎De aceeași vârstă,
‎de aceeași mărime.
‎Se potrivesc perfect.
‎În sfârșit, ‎Chico și-a găsit primul prieten.
‎E un început bun
‎în crearea propriei rețele de socializare.
‎În unele familii mari, ‎prieteniile se leagă mai ușor.
‎Susținut de una ‎dintre cele mai grijulii familii,
‎Jasiri, în vârstă de trei luni, ‎are de unde-și alege prieteni.
‎De asemenea, e înconjurat de modele,
‎să-l învețe ‎toate abilitățile de supraviețuire.
‎Și prima lui lecție a zilei ‎e și cea mai distractivă.
‎Lupte.
‎Ca toți masculii,
‎verii lui mai mari luptă ‎să-și testeze puterea.
‎Jasiri e pregătit
‎și pe cine exersează mai bine ‎decât pe mama?
‎Nota zece pentru entuziasm,
‎dar e nevoie de lucru la execuție.
‎Acum vine o potrivire mai bună.
‎Jasiri poate e mai mic, ‎dar e plin de curaj.
‎Victorie!
‎Dar viața nu e doar distracție și jocuri.
‎Neavând ploaie săptămâni întregi,
‎mâncarea bună e mai greu de găsit,
‎așa că turma trebuie să se miște.
‎Supraviețuirea lui Jasiri ‎e în mâinile familiei sale,
‎iar următoarea lecție ‎e cea mai importantă
‎pe care o va învăța.
‎AFRICA DE SUD ‎MPUMALANGA
‎Și puiul de leu Kaya ‎află despre viața de familie.
‎Prada de care se bucura ‎cu mama și frații ei
‎a fost furată de propriile ei rude,
‎familia MalaMala.
‎Nimic, nici măcar familia ‎nu intervine între leu și mâncarea lui.
‎Reunită cu puii ei, ‎mama Kayei poate doar urmări de departe.
‎Ca să înrăutățească situația,
‎sora ei s-a alăturat familiei fără ei.
‎Acum, fiind iar o mamă singură, ‎a luat-o de la început.
‎Și nu e înțelept să stea lângă pradă.
‎Fără ajutor,
‎mama Kayei nu-i mai poate întreține mult.
‎Trebuie să aibă răbdare
‎și să găsească un moment mai calm ‎pentru a-și prezenta puii familiei lor.
‎Încă o dată, Kaya și frații ei ‎trebuie să aștepte puțin.
‎Familia lui Jasiri ‎e mai grațioasă în timpul mesei,
‎chiar și când hrana e greu de găsit.
‎În călătorii lungi,
‎se bazează pe laptele mamei sale ‎ca să-și mențină energia.
‎Dar azi e timpul ‎ca Jasiri să încerce ceva nou.
‎Să-și culeagă mâncarea.
‎Asta înseamnă ‎să învețe să folosească unealta sa,
‎trompa.
‎Cel mai bun nas din regatul animalelor.
‎Poate crește până la doi metri lungime.
‎Se îndoaie, răsucește și prinde ca o mână.
‎E destul de puternică să împingă un pom
‎și are vârfuri delicate, ca degetele, ‎care pot smulge frunzele unei crengi.
‎Dar pentru Jasiri,
‎coordonarea trompei ‎e mai dificilă decât pare.
‎Smulgerea unei singure frunze ‎necesită o acuratețe deosebită.
‎Poate iarba e mai ușoară?
‎Mama îi arată cum se face.
‎Dar numai trompa e de el.
‎După o dimineață de încercări,
‎recompensa lui e doar un fir de iarbă.
‎Un început modest,
‎dar e un efort obositor ‎pentru un elefant atât de mic.
‎Sub soarele arzător,
‎Jasiri se supraîncălzește periculos.
‎Singurul mod în care familia lui îl poate ‎ajuta este să-l umbrească cu trupurile.
‎Fără urme de ploaie, ‎viața lui Jasiri e din ce în ce mai grea.
‎Următoarea decizie luată de familia lui ‎va fi crucială pentru supraviețuirea lui.
‎Pentru alți pui ‎născuți în familii numeroase,
‎obținerea a ceea ce ai nevoie ‎înseamnă uneori să ieși singur.
‎În Costa Rica,
‎Chico a fost ocupat ‎să-și extindă rețeaua de socializare.
‎Dar are un domeniu important ‎la care trebuie să lucreze singur.
‎E ora micului dejun.
‎Și în această familie dură, ‎nimeni nu va împărți
‎și nu-i va arăta de unde să ia mâncare.
‎Chico trebuie să-și dea seama ‎urmărindu-i pe ceilalți.
‎Poate că acest copac gol ‎conține ceva delicios.
‎Nu, doar apă de ploaie.
‎Lui Chico îi e foame,
‎dar nu știe ce e bun în meniu.
‎Unele lucruri nu sunt coapte încă.
‎Unele nu sunt deloc comestibile.
‎Iar altele sunt de-a dreptul îngrozitoare.
‎Când găsește ceva gustos…
‎nu trece neobservat.
‎Copiii mari i-o iau.
‎Chico, flămând, încearcă o ultimă tactică.
‎Cerșește de la un adult.
‎Neavând altă opțiune,
‎caută resturi.
‎Dar nu e bine să zăbovească pe pământ.
‎Un boa constrictor.
‎Chico nu știe ‎de pericolul care se apropie.
‎Dacă e prins, nu va avea nicio șansă ‎împotriva acestui prădător mortal.
‎Dar nu e singur.
‎Noii lui prieteni dau semnalul de alarmă
‎și toată familia ‎roiește în jurul șarpelui.
‎Chico privește de la distanță.
‎Cu familia distrasă,
‎vede o ocazie neașteptată.
‎Cu un pic de efort…
‎dă lovitura.
‎Neavând cine să-l fure,
‎se bucură de primul său cosaș suculent.
‎Chico poate e tânăr,
‎dar a dovedit că e inteligent ‎și poate învinge concurența.
‎Și acum se poate baza pe sprijinul ‎noilor săi prieteni pentru mulți ani.
‎În sfârșit, ‎se obișnuiește cu viața de familie mare.
‎De-a lungul râului Sand…
‎mama Kayei s-ar putea să fi găsit o ocazie
‎ca puii să cunoască familia.
‎Bine hrănită și somnoroasă după masă,
‎familia se relaxează.
‎Acesta e momentul.
‎Dar, nesigură despre primire, ‎lasă puii ascunși.
‎Se vede bucuria ‎de a o reîntâlni a familiei.
‎Dar puii ei vor avea aceeași primire?
‎Dacă tatăl lor îi acceptă, ‎restul familiei va urma.
‎Mama lor trebuie să-l cucerească.
‎Pentru Kaya, a sosit ‎cel mai important moment din viața ei.
‎Frații ei mai curajoși ‎se apropie mai întâi.
‎Înțeleaptă, Kaya așteaptă ‎ca primirea să fie călduroasă.
‎Calmată,
‎se îndreaptă spre tatăl ei.
‎În sfârșit,
‎acceptarea Kayei de către tatăl ei
‎îi asigură locul în familia MalaMala.
‎Puii se pot întâlni, ‎în sfârșit, cu restul familiei.
‎Acum, leoaica interioară a Kayei ‎începe să iasă la suprafață…
‎și apare un vânător promițător.
‎Nu mai e un puișor nesigur,
‎în sfârșit se implică ‎în jocurile fraților ei.
‎Relațiile pe care Kaya ‎le are cu familia ei
‎îi vor dura toată viața.
‎În sfârșit, Kaya e exact unde îi e locul.
‎Pe câmpiile uscate din Kenya,
‎familia lui Jasiri face tot posibilul
‎să țină micul pui ‎la adăpost de soarele arzător.
‎Jasiri are nevoie disperată de salvare.
‎Turma detectează ceva ‎cunoscut în aer…
‎și-l încurajează pe Jasiri obosit ‎să-și adune toată puterea ca să se ridice.
‎Exact la timp.
‎Prima furtună a lui Jasiri.
‎Ploaia aduce mereu ceva special.
‎Iarbă proaspătă.
‎Adulții știu că cele mai fertile pășuni ‎sunt pe cealaltă parte a râului.
‎Ultima dată când Jasiri a trecut aici, ‎a fost măturat în aval.
‎E agitat.
‎Intrarea în apă ‎e o perspectivă descurajantă.
‎Dar toată familia lui ‎e acolo să-l încurajeze
‎la fiecare pas.
‎Având încredere în familia lui,
‎lumea lui Jasiri s-a transformat ‎din una a fricii în una a triumfului!
‎Și chiar începe ‎să se obișnuiască cu trompa.
‎În următorii zece ani de viață,
‎familia îi va împărtăși ‎toate cunoștințele și înțelepciunea.
‎Deocamdată, Jasiri se bucură ‎să fie copilul turmei.
‎Nu toți bebelușii ‎se descurcă ușor cu familia lor.
‎În Delta Okavango,
‎câinele-sălbatic Duma trebuie să învețe ‎să aibă încredere în rude…
‎când îi duce în pericol pe toți.
‎Subtitrarea: Cosmin Chiciudean